SET ปิดลบ 2 จุดหลังไร้ปัจจัยใหม่ นลท.เกาะติดประชุม “เฟด” 16-17 มี.ค.นี้
SET ปิดลบ 2 จุดหลังไร้ปัจจัยใหม่ นลท.เกาะติดประชุม “เฟด” 16-17 มี.ค.นี้
15 มี.ค. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,565.73 จุด ลดลง 2.46 จุด (-0.16%) มูลค่าการซื้อขาย 72,811.44 ล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์คล้ายตลาดหุ้นในภูมิภาคเอเชียที่เคลื่อนไหวในลักษณะไซด์เวย์ อิงลบ แม้ตัวเลขเศรษฐกิจของจีนออกมาค่อนข้างดี แต่ก็มีความกังวลเรื่องที่จีนเริ่มดูดสภาพคล่องกลับคืนเพื่อป้องกันความเสี่ยงของภาวะฟองสบู่
ขณะที่ตลาดในยุโรปเทรดบ่ายนี้บวกเล็กน้อย เช่นเดียวกับดาวโจนส์ที่บวกเล็กน้อย โดยตลาดฯไม่มีปัจจัยบวกใหม่เข้ามา และก่อนหน้านี้ตลาดฯก็ปรับตัวขึ้นไปมาก ขณะเดียวกันกำลังรอดูการประชุมธนาคารกลางสหรัฐฯ (เฟด) ที่จะมีขึ้นในวันที่ 16-17 มี.ค.นี้ ซึ่งต่างรอดูว่าเฟดจะมีการส่งสัญญาณอะไรบ้างหลังจากที่อัตราตอบแทนพันธบัตร (Bond yield) สหรัฐฯได้ปรับตัวขึ้นสูง และรอดูปัจจัยการเมืองในประเทศในเรื่องการแก้ไขรัฐธรรมนูญ
แนวโน้มการลงทุนในวันพรุ่งนี้ (16 มี.ค.) นายวีระวัฒน์ กล่าวว่า ตลาดฯคงจะแกว่งไซด์เวย์ พร้อมให้แนวรับ 1,560-1,530 จุด ส่วนแนวต้าน 1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT มูลค่าการซื้อขาย 3,336.72 ล้านบาท ปิดที่ 41.25 บาท ลดลง 0.50 บาท
STA มูลค่าการซื้อขาย 2,334.40 ล้านบาท ปิดที่ 48.25 บาท เพิ่มขึ้น 2.75 บาท
KBANK มูลค่าการซื้อขาย 1,817.69 ล้านบาท ปิดที่ 145.50 บาท ลดลง 1.50 บาท
IVL มูลค่าการซื้อขาย 1,630.23 ล้านบาท ปิดที่ 46.25 บาท ลดลง 0.75 บาท
CBG มูลค่าการซื้อขาย 1,472.48 ล้านบาท ปิดที่ 136.00 บาท ลดลง 5.50 บาท